Kapa jome masjidi. Kapa jome masjidi – Andijon viloyati, Jalaquduq tumani Kapa mahallasida joylashgan masjid. 1998-yil 26-oktyabrda Oʻzbekiston Respublikasi Adliya vazirligi tomonidan roʻyxatga olingan. 1998-yildan buyon faoliyat yuritib kelmoqda. Qurilishi. Masjid binosi 2007-yilda mahalliy aholi tomonidan hashar yoʻli bilan qurilgan. Binoda bir vaqtning oʻzida 500 nafarga yaqin namozxon ibodat qilishi mumkin. Masjid tarkibidagi kutubxonada umumiy 200dan ortiq ilmiy va diniy kitoblar, qoʻllanmalar mavjud. 2020-yilda masjid xonaqosi joriy taʼmirdan chiqarilgan. Masjidga uzoq yillarda buyon Sultonmurod Yunusov imomlik qilib kelmoqda.